open-index/open-wikipedia-markdown huggingface dataset:
Otr

**Otr** (”Saukko”) on skandinaavisessa mytologiassa esiintyvä kääpiö, Hreidmarrin poika sekä Fafnirin ja Reginnin veli.

Otr meni usein koskeen saukon hahmossa. Kerran hän oli pyydystänyt lohen ja istui joen törmällä syöden kalaa silmät ummessa. Silloin Loki iski Otrin kivellä kuoliaaksi, ja sitten Odin, Hoenir ja Loki nylkivät saukon. Samana iltana aasajumalat saapuivat Hreidmarrin taloon ja näyttivät saalistaan. Silloin Hreidmarr poikinen vangitsi heidät ja vaati heitä lunnasrahaksi täyttämään saukonnahan kullalla ja lisäksi peittämään sen kullalla myös päältä.

Loki pyysi jumalatar Ránilta verkon, jolla hän pyydysti hauen muodossa koskessa asuvan kääpiö Andvarin. Sitten Loki vaati Andvarilta maksuksi vapaudesta virran tulta eli kultaa. Andvari antoi kaiken kultansa Lokille, mutta aikoi pitää itsellään Andvaranautin, taikasormuksen. Loki kuitenkin vaati senkin itselleen. Silloin Andvari kirosi kullan ja sanoi, että se johtaisi kahden veljeksen surmaan ja kahdeksan ylimyksen sotaan, eikä kukaan saisi aarteesta onnea.

Jumalat antoivat Hreidmarrille kullan ja täyttivät sillä saukonnahan. He myös peittivät sen kullalla. Hreidmarr kuitenkin huomasi, että yksi viiksikarva näkyi vielä. Silloin Odin peitti karvan Andvaranautilla. Samalla Loki ilmoitti, että kulta koituisi Hreidmarrin ja hänen poikiensa turmaksi. Suuttunut Hreidmarr ei välitä kirouksesta, vaan ajaa jumalat tiehensä. Mutta myöhemmin Andvarin ja Lokin kirous käy toteen.

## Lähteet
* *Eddan sankarirunot*. Suomentanut sekä johdannolla ja selityksillä varustanut Aale Tynni. WSOY, 1980. 

### Viitteet
Onvest

**Onvest Oy** on suomalainen perheyritys, joka on perustettu vuonna 1997, mutta sen historia ulottuu yli sadan vuoden taakse. Yhtiön ja sen edeltäjien omistus on säilynyt koko ajan saman perheen piirissä.

Onvestin omistuksiin kuuluu kiinteistöomistuksia ja terästukkuri Feon Oy, minkä lisäksi se hallinnoi merkittävää sijoitusvarallisuutta. Yhtiön omistajia ovat Marja Toivanen ja Maria Toivanen-Warras.

## Historiaa
Onninen Oy perustettiin vuonna 1913 Turussa, kun liikemies Alfred Onninen päätti ryhtyä vesijohtoalan urakoitsijaksi. Liiketoiminta laajeni asennustoiminnasta LV-tukkukauppaan 1920-luvulla. Vuonna 1927 yhtiörakennetta uudistettiin ja syntyi *Vesijohtoliike Onninen Oy*. Samaan aikaan liiketoiminnan painopiste siirtyi Helsinkiin. Jo 1930-luvulla tukkukauppa kasvoi liiketoiminnaltaan suuremmaksi kuin vesijohtojen asennustoiminta. Sotien jälkeen 1940-luvulla Onninen ryhtyi rakentamaan valtakunnallista toimipaikkaverkkoa. Kesäkuussa 2016 Onvest Oy myi Onninen Oy:n koko osakekannan Kesko Oyj:lle.

Huhtikuussa 2018 Onvest Oy:n liiketoiminta jakautui kahteen erilliseen yhtiöön: Maarit Toivasen ja hänen lastensa omistaman uuden yhtiön nimi on Conficap Oy. Marja Toivasen ja Maria Toivanen-Warraksen omistaman yhtiön nimi on Onvest Oy. Conficapin omistukseen siirtyivät talotekniikkayhtiö Are, sijoitusliiketoiminta, osa kiinteistöliiketoiminnasta sekä huomattavat likvidit varat. Onvestin omistukseen siirtyi valtaosa puretun Onvestin kiinteistöomistuksista, terästukkuri Feon sekä merkittävä sijoitusvarallisuus. 

## Lähteet

## Aiheesta muualla
* Onvestin kotisivut
Alex Pritchard

**Alex David Pritchard** (s. 3. toukokuuta 1993 Orsett) on englantilainen jalkapalloilija, pelipaikaltaan hyökkäävä keskikenttäpelaaja tai laitalinkki. Hän edustaa Turkin Superliigassa pelaavaa Sivassporia lainalla Englannin Ykkösliigan Birminghamista.

## Ura
Pritchard aloitti jalkapallon West Ham Unitedin akatemiassa. Hän siirtyi Tottenhamin juniorijoukkueeseen kesäkuussa 2009. Aikuisuransa alkuvuosina hän edusti lainalla Peterboroughia, Swindonia ja Brentfordia. Kaudella 2014–2015 Pritchard nosti omaa tekemistään uudelle tasolle. Hän teki Brentfordin riveissä kauden aikana 12 maalia ja valittiin Mestaruussarjan tähdistöön kauden päätteeksi. 

Kauden 2015–2016 Pritchard aloitti Tottenhamin riveissä. Hänet vuokrattiin tammikuun siirtoikkunassa loppukauden pituisella lainasopimuksella West Bromwichiin.

Elokuussa 2016 Pritchard siirtyi Norwichiin kirjoittaen nelivuotisen sopimuksen. Hän pelasi seurassa puolentoista kauden aikana 38 Mestaruussarjan ottelua ja teki seitsemän maalia. Tammikuusta 2018 kesään 2021 hän edusti Huddersfieldiä. Hän pelasi seurassa 44 valioliigaottelua ja teki kolme maalia. Mestaruussarjassa hän pelasi 36 ottelua. Hän siirtyi kesällä 2021 Sunderlandiin. Hän pelasi Englannin Ykkösliigassa pudotuspelit mukaan lukien 39 ottelua ja teki neljä maalia. Mestaruussarjassa pelaamissaan 65 ottelussa hän teki viisi maalia. Hän siirtyi Birminghamiin helmikuussa 2024 ja pelasi loppukauden aikana yhdeksän mestaruussarjaottelua. Hän pelaa kauden 2024–2025 lainalla Sivassporissa, jossa on vuodenvaihteeseen mennessä pelannut 12 Turkin Superliigan ottelua. 

Pritchard pelasi Englannin alle 20- ja 21-vuotiaiden maajoukkueissa. Hän tuli kahdessa ottelussa vaihdosta kentälle alle 20-vuotiaiden MM-kilpailuissa 2013. Hän pelasi kahdessa ottelussa myös alle 21-vuotiaiden EM-kilpailuissa 2015.

## Lähteet
Kalevi Rikkinen

**Kalevi Vilho Rikkinen** (14. toukokuuta 1936 Pietarsaari – 21. marraskuuta 2025 Helsinki) oli suomalainen maantieteilijä ja Helsingin yliopiston kulttuurimaantieteen professori.

Rikkisen vanhemmat olivat ratavartija Vilho Rikkinen ja rautatieläinen Helmi Maria Mäkitalo. Hän pääsi ylioppilaaksi 1956 ja valmistui Helsingin yliopistosta filosofian kandidaatiksi 1961, lisensiaatiksi 1962 ja tohtoriksi 1966.

Rikkinen toimi Helsingin yliopistossa assistenttina 1960–1964, dosenttina 1968–1970, apulaisprofessorina 1970–1973, vt. professorina 1971–1972 sekä vuodesta 1973 alkaen kulttuurimaantieteen professorina sekä maantieteen laitoksen esimiehenä vuodesta 1974. Rikkinen oli lisäksi Kustannus Oy Otavan maantieteilijänä 1960–1964 sekä valtion luonnontieteellisen toimikunnan tutkimusassistenttina 1964–1967 ja vt. nuorempana tutkijana 1967–1969. Rikkinen jäi professorin virasta eläkkeelle 1999.

Rikkinen oli naimisissa vuodesta 1960 alkaen Helsingin yliopiston maantieteen didaktiikan professorin Hannele Rikkisen (o.s. Iso-Ahola, 1938–2025) kanssa. Helsingin yliopiston kasvitieteen professori Jouko Rikkinen on heidän poikansa.

Rikkinen toimi Filosofisen tiedekunnan promootiossa promoottorina vuonna 1997. Vuosina 1976–1985 hän toimi Eteläpohjalaisen osakunnan inspehtorina.

## Teoksia
* *Geographische Abgrenzung von städtischen Agglomerationen auf Grund ihres räumlichen Wachstums in Süd-Pohjanmaa, Finnland*, väitöskirja. 1966
* *Decline of railroad passenger traffic in Minnesota*. 1968
* *Population changes in the incorporated hamlets of Minnesota, 1930–1960*. 1968
* *Bevölkerungsveränderungen im Bereich von Budapest in den Jahren 1869–1966*. 1969
* *Kalevala, Minnesota: agricultural geography in transition*. 1969
* *The net-migration of young people in Minnesota: 1950–1960*. 1969
* *Migration trends of older aged persons in Minnesota* ; kirjoittajat Kalevi Rikkinen ja Arnold Alanen. 1970
* *Markov chain analysis of interprovincial migration in Finland*. 1971
* *Typology of farms in central Finland*. 1971
* *Boundary changes in a rural-urban fringe*. 1972
* *Suomen asutusmaantiede*. 1977
* *Suuri Kuolan retki 1887*. Otava 1980
* *Helsingin yliopiston maantieteen laitoksen synty*. Helsinki 1983
* *Ragnar Hult and the emergence of geography in Finland, 1880-1900*. Helsingin yliopiston maantieteen laitoksen julkaisuja. A 132. Helsinki 1988
* *Suomen aluemaantiede*. 1990, 2. uud. painos 1994
* *A Geography Of Finland*. 1992
* *Suomen aluemaantiede : opiskelijan opas*. Helsingin yliopisto, Lahden koulutus- ja tutkimuskeskus, Lahti 1992

## Lähteet
Ratamestari

**Ratamestari** oli alempi rautatievirkamies, joka johti tietyn rataosuuden ylläpito- ja kunnostustöitä sekä toimi rataosuuden ratavartijoiden esimiehenä. Ratainsinööri oli puolestaan ratamestarin esimies.

Ratamestarilla oli virka-asunto vastuullaan olevan rataosuuden varrella.

## Lähteet
J. A. Wecksell

**Johan** (**Juho**, **Hannes**) **August Wecksell** (18. heinäkuuta 1879 Jämijärvi – 5. helmikuuta 1958 Helsinki) oli suomalainen tietosanakirjatoimittaja, suomentaja ja opettaja.

Wecksellin vanhemmat olivat kirkkoherra Hugo Waldemar Wecksell (1847–1910) ja Hulda Augusta Heikel (1853–1926). Hän pääsi ylioppilaaksi 1898 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1905. Wecksell kuului jo opiskeluaikanaan Vanamo-yhdistyksen ympärille kokoontuneisiin luonnontieteilijöihin, jotka harrastivat suomenkielisen luonnontieteellisen kirjallisuuden edistämistä ja suomenkielen käyttöä tällä alalla. 

Wecksell toimitti tietosanakirjoja ja hakuteoksia sekä oli myös näiden teosten toimitussihteerinä. Hän oli lisäksi luonnonhistorian opettajana Tampereen ja Helsingin kouluissa ja vuosina 1912-1919 Lepaan puutarhaopistossa sekä toimi aikakauslehti Luonnon Ystävän toimittajana 1907-1909. Wecksell oli toimittamassa muun muassa 1909–1922 julkaistua Tietosanakirjaa, Otavan Isoa Tietosanakirjaa, Pientä Tietosanakirjaa, Aikalaiskirjaa ja Maamiehen käsikirjaa.

Wecksell oli Tyrvännön kunnanvaltuuston puheenjohtajana ja Vanamo-seuran varapuheenjohtaja 1923-1924.

Wecksell oli naimisissa 1910–1948 filosofian maisteri Laura Lydia Lovisa Högmanin (k. 1948) kanssa. Kirjailija ja runoilija Josef Julius Wecksell oli J. A. Wecksellin setä.

## Teoksia
* *Kuinka kasvit syövät?* Uusmaalaisen ylioppilas-yhdistyksen kansantajuisia esitelmiä. 1. Sarja 7-8. Helsinki 1903

## Suomennoksia
* Ossian Lundén : *Puutarhan maaperä- ja lannoitusoppi : kouluille ja viljelijöille*. Otava 1916, 2. tarkastettu ja lyhennetty laitos 1925
* Gunnar Andersson : *Jokapäiväinen leipämme : ravintokasvit maailmantuotannossa*. Otava 1920
* Axel Grönvik : *Kenraaleja ja kenttäeverstejä*. Otava 1940

## Lähteet
Samppanjaa ja syrjähyppyjä

**Samppanjaa ja syrjähyppyjä** (*A Touch of Class*) on brittiläinen romanttinen komedia vuodelta 1973. Sen on ohjannut Melvin Frank, joka myös laati elokuvan käsikirjoituksen yhdessä Jack Rosen kanssa. Elokuvan pääosia näyttelevät George Segal ja Glenda Jackson, joka voitti roolistaan Oscarin.

## Juoni

Lontoossa asuva amerikkalainen, vakuutusalalla työskentelevä Steve Blackburn (Segal) on naimisissa ja hänellä on kaksi lasta. Muotisuunnittelija Vickie Allessio (Jackson) on hiljattain eronnut kahden lapsen äiti. Steve ja Vickie törmäävät yhä useammin toisiinsa hoitaessaan arkisia asioitaan Lontoossa. Steve on vaimolleen uskoton tämän ollessa matkoilla, kuten juuri nyt kun vaimo on käymässä vanhempiensa luona Yhdysvalloissa. Vickie on valmis pieneen seikkailuun Steven kanssa, kunhan se hoidetaan tyylillä eikä missään halvoissa motelleissa. Steve houkuttelee Vickien mukaan työmatkalleen Malagaan ja sen jälkeen yhteiselle lomaviikolle Marbellaan. Asiat eivät kuitenkaan järjesty aivan yksinkertaisesti.

## Näyttelijät

## Vastaanotto
Glenda Jackson sai roolistaan parhaan naispääosan Oscar-palkinnon, ja elokuva tuotti viisi muutakin Oscar-ehdokkuutta. Jackson ja Segal saivat molemmat rooleistaan Golden Globe -palkinnon.

*Helsingin Sanomien* Paula Talaskivi luonnehti *Samppanjaa ja syrjähyppyjä* tuoreeltaan hyväntuulisesti ja joustavasti ohjatuksi moderniksi komediaksi, joka tarjoaa hyviä Lontoo- ja Espanja-näkymiä ja Glenda Jacksonin mainiota näyttelijäntyötä.

## Lähteet
Katkuinen kuoleman tie

**Katkuinen kuoleman tie** (*The Way to Dusty Death*) on Alistair MacLeanin samannimiseen kirjaan perustuva televisioelokuva vuodelta 1996. Elokuvan on ohjannut Geoffrey Reeve ja käsikirjoittanut Paul Wheeler. Elokuvan ainoa tähtinäyttelijä oli Linda Hamilton.

Elokuva kertoo Coronado-nimisestä kilpa-tallista ja sen ympärillä tapahtuvasta vehkeilystä.

## Rooleissa
Moulvibazarin piirikunta

**Moulvibazarin piirikunta** () on yksi Bangladeshin koillisosassa sijaitsevan Sylhetin alueen neljästä piirikunnasta. Piirikunnan keskus Mouvlibazar (56&nbsp;537 as., 2011). Piirikunnan pinta-ala on 2&nbsp;799 neliökilometriä ja väkiluku 1&nbsp;919&nbsp;062 (VL 2011).

Piirikunnan naapureina ovat lännessä Habiganjin ja pohjoisessa Sylhetin piirikunta sekä idässä Intian Assamin ja etelässä Tripuran osavaltio.

Piirikunta jakautuu paikallistasolla seitsemään upazilaksi kutsuttuun osaan.

Piirikunta on viljelyalaltaan ja tuotantomäärältään Bangladeshin tärkein teealue.


## Lähteet

## Aiheesta muualla
Georg Pimenoff

**Georg Pimenoff** (15. huhtikuuta 1895 Tervakoski – 8. toukokuuta 1955 Helsinki) oli suomalainen kielenkääntäjä, joka tunnetaan vuonna 1942 julkaistun ensimmäisen suomenkielisen Koraanin kääntäjänä.

## Elämä
Tervakoskella syntyneen Pimenoffin isä oli kotoisin Vienan Karjalasta. Vuonna 1904 hän aloitti opinnot Helsingin venäjänkielisessä Aleksanterin kimnaasissa ja toimi myöhemmin opiskeluaikoinaan myös kotiopettajana. Vuonna 1913 Pimenoff valmistui Pietarin valtionyliopiston lakitieteellisestä tiedekunnasta, jonka jälkeen hän työskenteli kääntäjänä ja kieltenopettajana. Pimenoff hallitsi suomen ja venäjän lisäksi myös ruotsin, englannin, saksan ja ranskan kielet sekä myös jonkin verran tanskaa, italiaa, latinaa ja esperantoa. Vuodesta 1927 lähtien Pimenoff toimi Britannian ja ulkomaiden raamattuseuran (British and Foreign Bible Society) Suomen-osaston johtajana sekä myöhemmin vielä Suomen Pipliaseuran toiminnanjohtajana. Vaikka hän oli itse ortodoksi, oli Pimenoff kiinnostunut myös itämaista uskonnoista, joogasta ja teosofiasta sekä muun muassa Freudin ja Jungin ajatuksista.

Jatkosodan aikana Pimenoff toimitti Raamattuja Suomessa olleille neuvostoliittolaisille sotavangeille ja järkyttyi vankileirien huonoista olosuhteista. Hän laati asian vuoksi kirjelmän Kansainväliselle Punaiselle Ristille, jota viranomaiset kuitenkin pitivät valtion turvallisuuden vaarantamisena. Vuonna 1942 Pimenoff tuomittiin kolmen vuoden vankeusrangaistukseen, josta hän vapautui hieman ennen sodan päättymistä kesällä 1944.

## Koraanin käännös
Pimenoffin suomentama Koraani ilmestyi vuonna 1942 turkkilaissyntyisen tamperelaisen kauppiaan Zinetullah Ahsen Bören kustantamana. Ajatuksen teoksen kääntämisestä esitti ensimmäisenä liikemies Rafael Haarla jo vuonna 1931. Ahsen Böre valitsi kääntäjäksi ystävänsä Pimenoffin, joka oli aikaisemmin suomentanut myös hänen kustantamansa englantilaisen lordi Headleyn kirjan *Heräämiseni islamiin*. Pimenoff aloitti työn lopulta vuonna 1936, mutta arabiaa taitamattomana hän joutui tekemään käännöksen Koraanin englanninkielisestä laitoksesta. Koska Pimenoff oli kristitty, ei Ahsen Böre uskaltanut lisätä teokseen hänen nimeään, vaan se julkaistiin anonyymin suomentajan käännöksenä. 

## Perhe
Georg Pimenoffin tytär on kirjailija Veronica Pimenoff.

## Lähteet
Suoniemen rautatieasema

**Suoniemen rautatieasema** (lyh. Snm) on nykyisin junakohtauspaikkana toimiva rautatieliikennepaikka Tampere–Pori-radalla Nokian kaupungissa entisen Suoniemen kunnan alueella.

Suoniemen rautatieasema on yksi Porin radan alkuperäisistä liikennepaikoista. Se avattiin laiturivaihteena silloisen Suoniemen kunnan luoteiskulmalle Urmian kylään junaliikenteen alkaessa vuonna 1895. Paikalle johti kylätie Karkun ja Nokian väliseltä maantieltä Mouhijärven puolelta ja Suoniemen kirkko sijaitsi vastapäätä liikennepaikkaa Kuloveden etelärannalla. Paikalla oli aluksi vain odotussuoja, kunnes vuonna 1904 valmistuivat Bruno Granholmin suunnittelema Platformskjul I -tyyppinen laiturirakennus ja tavarasuoja. Samalla rakennettiin sivuraide. Alkuperäinen liikennepaikkarakennus korvattiin Thure Hellströmin suunnittelemalla uudella asemarakennuksella vuonna 1937.

Suoniemen rautatieaseman sijainti oli varsin syrjäinen ja se palveli käytännössä vain vähäistä kyläasutusta. Paikalta oli usean kilometrin päässä sijaitsevaan Suoniemen kunnan keskustaajamaan Siuroon vain ratayhteys. Suoniemen kunnan pohjois- ja eteläosien välillä ei ollut Kuloveden yli lainkaan maaliikenneyhteyttä. Suoniemen asema muutettiin miehittämättömäksi liikennepaikaksi vuonna 1970 ja seisakkeeksi tavaraliikenteen loppuessa vuonna 1973. Henkilöliikenne lopetettiin ja liikennepaikka lakkautettiin vuonna 1989. Myös asemarakennus on sittemmin purettu. Suoniemi-niminen junakohtauspaikka otettiin käyttöön noin 400 metrin päässä suljetulta asemalta vuonna 1999. Suoniemen kunta lakkautettiin ja liitettiin Nokian kaupunkiin vuoden 1973 alussa.

Suoniemen aseman läheisyydessä sijaitsivat Myrrän ja Aatamin seisakkeet, edellinen kilometrin päässä asemalta Tampereen suuntaan, jälkimmäinen saman verran Porin suuntaan.

## Lähteet
* Jussi Iltanen: *Radan varrella: Suomen rautatieliikennepaikat* (2. painos), s. 121. Helsinki: Karttakeskus, 2010. .

### Viitteet
RN Etna (1885)

**RN Etna** () oli Italian kuninkaallisen laivaston vuonna 1885 vesillelaskettu Etna-luokan panssarikansiristeilijä.

## Valmistus

Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta, jossa köli laskettiin 19. tammikuuta 1884. Alus laskettiin vesille 26. syyskuuta 1885 ja liitettiin laivastoon 2. joulukuuta 1887.

## Palvelus
Vuonna 1900 aluksen aseistukseksi muutettiin kaksi kymmenen tuuman 30 pituuskaliiperin, kuusi kuuden tuuman 32 pituuskaliiperin, yksi 75 millimetrin, viisi 57 millimetrin 40 pituuskaliiperin, viisi 37 millimetrin 20 pituuskaliiperin ja yksi 37 millimetrin revolveritykki. Näiden lisäksi alukselle asennettiin kaksi konekivääriä ja neljä neljäntoista tuuman torpedoputkea. Vuonna 1907 aluksen aseistusta modernisoitiin asentamalla neljä kuuden tuuman 40 pituuskaliiperin, kaksi 4,7 tuuman 40 pituuskaliiperin, kaksi 47 millimetrin 40 pituuskaliiperin, kaksi 37 millimetrin 20 pituuskaliiperin tykkiä, joita täydensi kaksi neljäntoista tuuman torpedoputkea. Alus siirrettiin 1907 koululaivaksi, missä tehtävässä se oli aina syyskuuhun 1914. Ensimmäisessä maailmansodassa alus oli satamaan sijoitettuna esikuntalaivana ja myöhemmin sataman suojausaluksena ja lopulta varastolaivana sekä Tarantoon sijoitetun laivasto-osaston esikuntana. Alus myytiin romutettavaksi 15. toukokuuta 1921.

## Lähteet

*
*

### Viitteet
Omar Fraile

**Omar Fraile Matarranz** (s. 17. heinäkuuta 1990 Baracaldo, Baskimaa) on espanjalainen maantiepyöräilijä. Hän aloitti ammattilaisuransa Caja Rural - Seguros RGA -tallissa 2013–2015, edusti Dimension Data -joukkuetta 2016–2017, Astanaa 2018–2021 ja viimeisinä ammattilaisvuosinaan 2022–2025 Ineos Grenadiersiä. Hän voitti mäkikirikilpailun Espanjan ympäriajossa 2015 ja 2016. Italian ympäriajossa 2017 hän voitti mäkisessä maastossa ajetun 11. etapin. Hän voitti 14. etapin Ranskan ympäriajossa 2018 sekä maantieajon Espanjan-mestaruuden 2021.

## Saavutuksia
Lähteet: Cycligbase, Cycling Archives, Pro Cycling Stats

;2015
:Baskimaan ympäriajo, mäkikirikilpailun voitto
:Giro dell'Appennino, voitto
:Dunkerquen neljän päivän ajo, 4. etapin voitto
:Espanjan ympäriajo
:: Mäkikirikilpailun voitto, johdossa etappien 3–21 jälkeen
;2016
:Vuelta a Burgos, mäkikirikilpailun voitto
:Espanjan ympäriajo, 
::16px Mäkikirikilpailun voitto, johdossa etappien 10 ja 20–21 jälkeen
;2017
:Tour de Yorkshire, kokonaiskilpailussa toinen
:Italian ympäriajo, mäkikirikilpailussa kolmas, 11. etapin voitto
:Espanjan ympäriajo, 12. etapilla toinen
;2018
:Baskimaan ympäriajo, 5. etapin voitto
:Tour de Romandie, 1. etapin voitto
:Ranskan ympäriajo, 14. etapin voitto
;2020
:Vuelta a Murcia, mäkikirikilpailun voitto
:Espanjan ympäriajo, 7. etapilla toinen
;2021
:Maantieajon Espanjan-mestaruus
;2022
:Britannian ympäriajo, kokonaiskilpailussa kolmas
;2023
:Vuelta a Andalucia, 5. etapin voitto

## Lähteet
RN Stromboli (1886)

**RN Stromboli** () oli Italian kuninkaallisen laivaston vuonna 1886 vesillelaskettu Etna-luokan panssarikansiristeilijä.

## Valmistus

Carlo Vignan suunnittelema alus tilattiin Venetsian laivastontelakalta, jossa köli laskettiin 31. elokuuta 1884. Alus laskettiin vesille 4. helmikuuta 1886 ja liitettiin laivastoon 20. maaliskuuta 1888.

## Palvelus
Alus myytiin romutettavaksi vuonna 1911.

## Lähteet

*
*

### Viitteet
RN Vesuvio (1886)

**RN Vesuvio** () oli Italian kuninkaallisen laivaston vuonna 1886 vesillelaskettu Etna-luokan panssarikansiristeilijä.

## Valmistus

Alus tilattiin Livornosta Cantiere navale fratelli Orlandolta, missä köli laskettiin 10. heinäkuuta 1884. Alus laskettiin vesille 21. maaliskuuta 1886 ja se liitettiin laivastoon 16. maaliskuuta 1888.

## Palvelus
Alus myytiin romutettavaksi vuonna 1915.

## Lähteet
*
*

### Viitteet
RN Ettore Fieramosca

**RN Ettore Fieramosca** () oli Italian kuninkaallisen laivaston vuonna 1888 vesillelaskettu Etna-luokan panssarikansiristeilijä.

## Valmistus

Carlo Vignan suunnittelema alus tilattiin Livornosta Cantiere navale fratelli Orlandolta, missä köli laskettiin 31. joulukuuta 1885. Alus laskettiin vesille 30. elokuuta 1888 ja liitettiin laivastoon 16. marraskuuta 1889.

## Palvelus
Alus myytiin romutettavaksi 15. heinäkuuta 1909.

## Lähteet

*
*

### Viitteet
Propionyylikloridi

**Propionyylikloridi** eli **propanoyylikloridi** (C3H5ClO) on happoklorideihin kuuluva orgaaninen yhdiste ja propaanihapon johdannainen. Yhdistettä käytetään orgaanisissa synteeseissä.

## Ominaisuudet
Huoneenlämpötilassa propionyylikloridi on väritöntä nestettä ja sillä on erittäin voimakas pistävä haju. Yhdiste liukenee orgaanisiin liuottimiin kuten dietyylieetteriin. Propionyylikloridi reagoi hyvin kiivaasti veden kanssa hydrolysoituen propaanihapoksi. Yhdiste reagoi voimakkaasti myös alkoholien kanssa propionaattiestereiksi ja amiinien kanssa propanamidijohdannaisiksi. Kuumennettaessa yhdistettä propaanihapon kanssa muodostuu propaanihappoanhydridiä. Kuumennettaessa propionyylikloridia emästen kuten di-isopropyylietyyliamiinin kanssa muodostuu metyyliketeeniä.

## Valmistus ja käyttö
Propionyylikloridia voidaan valmistaa propaanihaposta klooraamalla sitä, tionyylikloridin, fosgeenin tai fosforipentakloridin avulla. Käytettäessä klooraavana reagenssina kahta ensin mainittua on prosessissa lisäksi katalyytteinä dialkyyliformamideja. Muodostuva tuote puhdistetaan tislaamalla.

Propionyylikloridia käytetään sen suuren reaktiivisuuden vuoksi propionaattiestereiden ja propionamidien valmistamiseen. Lisäksi siitä voidaan valmistaa 2-klooripropionyylikloridia, propaanihappoanhydridiä ja yhdiste reagoi aromaattisten yhdisteiden kanssa Friedel–Crafts-asyloinnilla: esimerkiksi reaktiossa bentseenin kanssa muodostuu propiofenonia.

## Lähteet
Matt Targett

**Matt Targett** voi viitata seuraaviin henkilöihin:

*Matt Targett (s. 1995), brittiläinen jalkapalloilija
*Matt Targett (s. 1985), australialainen uimari.
RN Vettor Pisani (1896)

**RN Vettor Pisani** () oli Italian kuninkaallisen laivaston vuonna 1898 palvelukseen otettu Vettor Pisani -luokan panssariristeilijä.

## Valmistus

Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 1. helmikuuta 1892. Alus laskettiin vesille 23. syyskuuta 1896 ja liitettiin laivastoon 1. toukokuuta 1898.

## Palvelus
Alus myytiin romutettavaksi 12. kesäkuuta 1920.

## Lähteet
*
*

### Viitteet
RN Carlo Alberto

**RN Carlo Alberto** () oli Italian kuninkaallisen laivaston vuonna 1899 palvelukseen otettu Vettor Pisani -luokan panssariristeilijä.

## Valmistus

Alus tilattiin La Spezian laivastontelakalta, missä köli laskettiin 7. joulukuuta 1892. Alus laskettiin vesille 14. elokuuta 1895 ja liitettiin laivastoon 1. huhtikuuta 1899.

## Palvelus
Alus myytiin romutettavaksi 2. tammikuuta 1920.

## Lähteet

*
*

### Viitteet
RN Pisa

**RN Pisa** () oli Italian kuninkaallisen laivaston vuonna 1909 palvelukseen otettu Pisa-luokan panssariristeilijä.

## Valmistus

Alus tilattiin Livornosta Cantiere navale fratelli Orlandolta, missä köli laskettiin 20. helmikuuta 1905. Alus laskettiin vesille 15. syyskuuta 1907 ja liitettiin laivastoon 1. syyskuuta 1909.

## Palvelus
Alus poistettiin alusluettelosta 28. huhtikuuta 1937.

## Lähteet

*

### Viitteet
RN Amalfi

**RN Amalfi** () oli Italian kuninkaallisen laivaston vuonna 1909 palvelukseen otettu Pisa-luokan panssariristeilijä.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 24. heinäkuuta 1905. Alus laskettiin vesille 5. toukokuuta 1908 ja liitettiin laivastoon 1. syyskuuta 1909.

## Palvelus
Alus upotettiin 7. heinäkuuta 1915.

## Lähteet

*

### Viitteet
RN San Giorgio

**RN San Giorgio** () oli Italian kuninkaallisen laivaston vuonna 1910 palvelukseen otettu San Giorgio -luokan panssariristeilijä.

## Valmistus

Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 4. heinäkuuta 1905. Alus laskettiin vesille 27. heinäkuuta 1908 ja liitettiin laivastoon 1. heinäkuuta 1910.

## Palvelus
Miehistö upotti aluksensa 22. tammikuuta 1941. Alus poistettiin alusluettelosta 18. lokakuuta 1946.

## Lähteet

*

### Viitteet
RN San Marco

**RN San Marco** () oli Italian kuninkaallisen laivaston vuonna 1911 palvelukseen otettu San Giorgio -luokan panssariristeilijä.

## Valmistus

Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 2. tammikuuta 1907. Alus laskettiin vesille 20. joulukuuta 1908 ja liitettiin laivastoon 7. helmikuuta 1911.

## Palvelus
Alus poistettiin alusluettelosta 27. helmikuuta 1947 ja romutettiin vuonna 1949.

## Lähteet
*

### Viitteet
Maksim Ramaštšanka

**Maksim Jurjevitš Ramaštšanka** (, łacinkaksi *Maksim Jurjevič Ramaščanka*, , ; s. 31. heinäkuuta 1976 Pavlograd, Ukrainan SNT, Neuvostoliitto) on ukrainalaissyntyinen valkovenäläinen ammattilaisuransa päättänyt jalkapalloilija, joka pelasi pääsääntöisesti vasemman keskikenttäpelaajan pelipaikalla. Hän on pituudeltaan 180-senttimetrinen. Pelaajauransa jälkeen hän on toiminut valmennustehtävissä.

Ramaštšanka on 20 osumallaan Valko-Venäjän A-maajoukkueen historian paras maalintekijä.

Ramaštšankan nuorempi veli on jalkapalloilija ja valmentaja Miraslau Ramaštšanka.

## Lähteet
* 

### Viitteet
Yleisurheilun Afrikan-mestaruuskilpailut 2012

Vuoden **[[2012]] [[yleisurheilun Afrikan-mestaruuskilpailut]]** käytiin 27. kesäkuuta – 1. heinäkuuta Porto-Novossa, Beninissä.

## Mitalistit
### Miehet

### Naiset

* Kuulantyönnön alkuperäinen voittaja Vivian Chukwuemeka (Nigeria) jäi kiinni dopingista ja hänen tuloksensa hylättiin.

## Lähteet
* http://www.all-athletics.com/node/669091
* http://www.resultcaa.org/
Marrakechin elokuvajuhlat

**Marrakechin elokuvajuhlat** () on vuosittainen elokuvatapahtuma, joka järjestetään Marrakechin kaupungissa Marokossa. Ensimmäisen kerran nämä elokuvajuhlat järjestettiin vuonna 2001. 

Jaettavia palkintoja ovat muun muassa Étoile d’or/Grand prix, tuomariston valitsema paras elokuva sekä parhaan mies- ja naisnäyttelijän palkinnot. Parhaana miesnäyttelijänä on palkittu suomalaisista vuonna 2007 Tommi Korpela ja vuonna 2008 Eero Aho.

## Lähteet
Bert-Jan Lindeman

**Bert-Jan Lideman** (s. 16. kesäkuuta 1989 Emmen) on alankomaalainen maantiepyöräilijä. 

Lindeman aloitti ammattilaisuransa Vacansoleil-DCM-tallissa harjoittelijana syksyllä 2011, ja edusti tallia kauden 2013 loppuun. Seuraavana vuonna hän kilpaili Rabobankin kehitysryhmässä ja NMV Groningen -joukkueessa. UCI World Tour -tasolla hän on edusti kausilla 2015–2020 Team LottoNL-Jumbo / Team Jumbo-Vismaa ja vuonna 2021 Team Qhubeka Assosia. Kaudesta 2022 alkaen hän on ajanut VolkerWessels Cycling Teamissa. 

Lindeman voitti La Alpujarraan päättyneen seitsemännen etapin Espanjan ympäriajossa 2015 yhdeksän sekunnin erolla Ilja Koševoihin.

## Saavutuksia
Lähteet: Pro Cycling Stats, Cycling Archives

;2010
:Tour de Gironde, 3. etapin voitto
;2012
:Etoile de Bessèges, mäkikirikilpailun voitto
:Ronde van Drenthe, voitto
;2014
:Ster van Zwolle, voitto
:Tour de Bretagne, kokonaiskilpailun voitto
:Tour de L'Ain, kokonaiskilpailun ja 3. etapin voitto
;2015
:Espanjan ympäriajo, 7. etapin voitto

## Lähteet
Vadelmavenepakolainen (elokuva)

**Vadelmavenepakolainen** (, ) on vuonna 2014 ensi-iltansa saanut suomalais-ruotsalainen komediaelokuva. Se pohjautuu samannimiseen romaaniin, jonka on kirjoittanut Miika Nousiainen. Elokuvan on ohjannut ruotsalainen Leif Lindblom. 

## Juoni
Komediallinen tarina kertoo Ruotsia ihailevasta suomalaismiehestä Mikko Virtasesta, joka tuntee olevansa vankina suomalaisessa kehossaan. Hän inhoaa kaikkea suomalaisuuteen liittyvää – hiljaista murjotusta, kovaa ryyppäämistä ja tappelunhalua – ja haluaisi omaksua ruotsalaisuuden parhaat piirteet. Ruotsinlaivalla Mikko tapaa Mikaelin, ruotsalaisen psykologin joka on puolestaan kyllästynyt ruotsalaiseen siistiin kohtuullisuuteen. Miehet keksivät tavan tehdä ongelmilleen jotain: he vaihtavat henkilöllisyyksiään keskenään.

## Näyttelijät

## Vastaanotto
*Vadelmavenepakolainen* sai Suomessa 113&nbsp;078 teatterikatsojaa, vuoden 2014 ensi-iltaelokuvista 16:nneksi eniten.

Elokuva sai Haugesund elokuvajuhlilla Norjassa Nordisk Film -palkinnon elokuvavuoden parhaana pohjoismaisena uutuutena. Suomalaisten ja ruotsalaisten medioiden kriitikoilta se sai kuitenkin melko nihkeästi kehuja.

### Suomalaisarvioita

*Hufvudstadsbladetin* Krister Uggeldahlin mielestä elokuva on riemastuttavaa pohjoismaista yhteistyötä ilman pakkopaitaa, solmiota tai juhlapuheita. Myös *[[Vasabladet]]in* Max-Ola Nordlund antoi myönteisen arvion. *Turun Sanomien* Päivi Valotie luonnehti *Vadelmavenepakolaista* sisäsiistiksi ja helposti sulavaksi mutta myös jotenkin hampaattomaksi viihteeksi..

Film-O-Holic.com-elokuvasivustolla Joonas Alanne luonnehtii elokuvaa ”äklönmakeaksi vadelmakarkiksi”, joka olisi kaivannut sisältöönsä enemmän harkintaa kepeän viihteen lisäksi. Hänestä *Vadelmavenepakolainen* alkaa satiirina, mutta ajautuu ihmissuhdekomediaksi, paikoin hauskaksi mutta loppua kohti turhan tavanomaiseksi ollakseen mieleenpainuva. ”Siitä puuttuu räväkkyyttä, jota satiirimaisen asetelman ja Karlssonin varman näyttelemisen olisi pitänyt tarjota.” *Ilta-Sanomien* Taneli Topeliuksen mielestä elokuvan juoni hylkää Nousiaisen kirjan synkät pohjavireet ja vetää tilalle ontuvasti rytmitettyä tilannekomiikkaa, josta pääosaan valittu Jonas Karlsson ei oikein selviydy. Topelius nostaa parhaaksi näyttelijäksi *[[Onnea onkimassa|Solsidan]]*-sarjasta tutun Josephine Bornebuschin, joka on oivaltanut komedianäyttelemisen ytimen luottamalla tekstiin ja yrittämättä erityisesti olla hauska.

### Ruotsalaisarvioita
*Dagens Nyheterin* Eva af Geijerstamin mielestä elokuva on kulmikas ja televisiomainen eikä tarjoa samastumiskohtaa sen enempää suomalaisille kuin ruotsalaisillekaan. *[[Svenska Dagbladet]]in* Karoline Eriksson harmitteli, että Nousiainen on antanut elokuvansa juuri tämän työryhmän käsiin, joissa fiksu lähtökohta happanee väsyneeksi tilannekomediaksi. *[[Helsingborgs Dagblad]]issa* Malin Krutmeijer kirjoitti, että päähenkilö Mikko Virtanen puhuu pöhkösti ja vaikuttaa pöhköltä, ja äkkiä tulevat puskateatterikohtaukset tekevät draamasta luonnosmaisen.

## Lähteet
Lou Tsioropoulos

**Louis Charles ”Lou” Tsioropoulos** (, 31. elokuuta 1930 Lynn, Massachusetts – 22. elokuuta 2015 Louisville, Kentucky) oli yhdysvaltalais-kreikkalainen koripalloilija.

Tsioropoulos voitti Kentuckyn yliopiston joukkueessa NCAA:n mestaruuden vuonna 1951. Vuosina 1956–1959 hän pelasi NBA-joukkue Boston Celticsissä, jossa hän voitti NBA:n mestaruuden vuosina 1957 ja 1959.

Tsioropoulos kuoli hieman ennen 85-vuotissyntymäpäiväänsä Kentuckyn Louisvillessa 22. elokuuta 2015.

## Lähteet
* Lou Tsioropoulos NBA Stats Basketball-Reference.com 
* Profiili  nba.com 

### Viitteet

## Aiheesta muualla
Johannes Mollberg

**Johannes Oliver Mollberg** (s. 20. marraskuuta 1992) on suomalainen juontaja, näyttelijä, toimittaja ja käsikirjoittaja. Koulutukseltaan Mollberg on televisio- ja radiotuotannon medianomi.

Hän on ollut juontajana Ylen *[[Summeri (televisio-ohjelma)|Summeri]]*-nuortenohjelmassa vuosina 2012–2015. Vuosina 2018–2021 Mollberg oli mukana käsikirjoittamassa Ylellä esitettyä *[[Noin viikon studio]]* -ajankohtaissatiiria, jonka sketseissä hän myös esiintyi. Syksyllä 2022 Nelosella esitettiin ohjelma *[[Suorinta reittiä]]*, jonka toinen käsikirjoittaja Mollberg oli. Vuonna 2023 hän juonsi ja käsikirjoitti koomikko Eeva Vekin kanssa Ylen esittämän *Menestyjät Vekki & Mollberg* -podcast-sarjan sekä käsikirjoitti *Yleisradion yleisnörtti* -nimisen ohjelmasarjan.

Mollberg työskentelee taustatoimittajana ja -juontajana Ylen Viki ja Köpi Show’ssa. Hän tuottaa myös *[[Tuhannes]]*-nimistä podcastia yhdessä Tuomas Kukkosen kanssa.

Mollberg sai kutsun vuoden 2025 itsenäisyyspäivän vastaanotolle.

## Lähteet

## Aiheesta muualla
*
RN Calabria

**RN Calabria** () oli Italian kuninkaallisen laivaston 1894 vesillelaskettu panssarikansiristeilijä.

## Valmistus
Edoardo Masdean suunnittelema sinkkivuoratulla pohjalla varustettu puurunkoinen alus, joka oli suunniteltu pitkiin purjehduksiin ja siirtomaapalvelukseen, tilattiin La Spezian laivastontelakalta ja sen köli laskettiin helmikuussa 1892. Alus laskettiin vesille 20. syyskuuta 1894 ja se otettiin palvelukseen 12. heinäkuuta 1897.

## Palvelus
Vuonna 1914 aluksen aseistus vaihdettiin kuuteen 4,7 tuuman 40 pituuskaliiperin, kuuteen 57 millimetrin 40 pituuskaliiperin, kahteen 37 mm 20 pituuskaliiperin tykkiin, mitä täydennettiin yhdellä konekiväärillä ja kahdella 17,7 tuuman torpedoputkella. Vuonna 1921 aluksen aseistusta muutettiin yhteen kuuden tuuman, neljään 4,7 tuuman, kahdeksaan 57 millimetrin ja kahteen 37 millimetrin tykkiin. Näiden lisäksi alukselle asennettiin yksi 40 millimetrin pikatykki ja se luokiteltiin tykkiveneeksi. Alus poistettiin palveluksesta 13. marraskuuta 1924.

## Lähteet
*
*

### Viitteet
Michel Vaillant

**Michel Vaillant** on ranskalaisen Jean Gratonin kirjoittama sarjakuva, joka kertoo kilpa-autoilijasta. Ensimmäinen numero ilmestyi vuonna 1957.
Graton aloitti viidellä lyhyellä tarinalla, jotka ilmestyivät vuonna 1957. Vuodesta 1959 vuoteen 2021 mennessä on julkaistu 81 albumia. Sarjakuvien päähenkilö Vaillant ajaa pääasiassa Formula 1:ssä, mutta osallistuu myös muun muassa Le Mansin 24 tunnin ajoihin.

## Lähteet

## Aiheesta muualla
* Viralliset verkkosivut
Aero Minor

**Aero Minor** oli vuosina 1946–1948 valmistettu tšekkoslovakialainen automalli. Aero Minorissa on kaksisylinterinen kaksitahtinen 615 cm³:n moottori, jonka teho on 15 kW (20 hv) ja puristussuhde 6,0:1. Minorin huippunopeus oli 107 km/h. 1940-luvun alussa kehitetyssä moottorissa oli saksalaisen DKW:n vaikutteita. Prototyyppi valmistui vuonna 1941.

Aero Minorin suunnitteli moottoripyöristä tunnettu Jawa, mutta markkinointisyistä malli nimettiin Aero-merkkiseksi.

Minoria valmistettiin eri korimuunnelmina, esimerkiksi avomallina ja puukylkisenä farmarimallina.

Autopulan vaivaamassa sodanjälkeisessä Euroopassa Aero Minoria vietiin 1940-luvun loppupuolella esimerkiksi Alankomaihin, Ranskaan, Itävaltaan ja Englantiin.

Tšekkoslovakialaisia autoja edustanut Suomen Koneliike toi Suomeen vain kaksi esittelykäytössä ollutta Aero Minor-henkilöautoa.

## Lähteet

## Aiheesta muualla
Luettelo televisiosarjan Mad Men jaksoista

*[[Mad Men]]* on yhdysvaltalainen draamasarja, jonka on luonut Matthew Weiner. Sarjaa esitettiin AMC-kanavalla vuosina 2007–2015 yhteensä seitsemän tuotantokauden ja 92 jakson verran. *Mad Men* sijoittuu 1960-luvulle ja keskittyy lahjakkaan mainosmiehen, Don Draperin (Jon Hamm), elämään New Yorkissa. Sarjassa esitellään useita Draperin työtovereita, kuten Peggy Olson (Elisabeth Moss), sihteerinä aloittanut nuori nainen, joka nousee sarjan edetessä tärkeään rooliin; Pete Campbell (Vincent Kartheiser), nuori ja kunnianhimoinen tilin hallinnoija; Joan Harris (o.s. Holloway) (Christina Hendricks), uhkea pääsihteeri ja myöhemmin toimistopäällikkö; sekä Roger Sterling (John Slattery), sarkastinen Sterling Cooper -toimiston pääosakas. Draperin ensimmäinen vaimo Betty Francis (o.s. Hofstadt) (January Jones) saa kolme lasta hänen kanssaan: Sally (Kiernan Shipka), Bobby (Mason Vale Cotton) ja Eugene. Draper menee myöhemmin naimisiin kanadanranskalaisen näyttelijän, Megan Calvet'n, (Jessica Paré) kanssa.

*Mad Menin* idea lähti alun perin Matthew Weinerilta, joka kirjoitti sen pilottijakson jo vuonna 2000. Weiner keskittyi *[[Sopranos]]iin*, jossa hän työskenteli käsikirjoittajana ja alkoi tarjota *Mad Menia* kanaville vasta *Sopranosin* päätyttyä vuonna 2007. Weiner käsikirjoitti sarjan lähes kaikki jaksot ja toimi sen vastaavana tuottajana. Muita vastaavia tuottajia olivat muun muassa Scott Hornbacher, André Jacquemetton, Maria Jacquemetton ja Janet Leahy. Käsikirjoittajista tärkeimpiä olivat Jonathan Igla, Kater Gordon, Erin Levy, Lisa Albert, Robin Veith ja Semi Chellas. Ohjaajista eniten jaksoja ohjasivat Phil Abraham, Michael Uppendahl, Jennifer Getzinger, Scott Hornbacher, Lesli Linka Glatter ja Tim Hunter. Sarjan näyttelijöistä Jon Hamm ohjasi kaksi jaksoa ja oli sarjan tuottaja, John Slattery ohjasi viisi jaksoa ja Jared Harris yhden.

Sarja oli kriitikoiden suosiossa ja se voitti useita palkintoja esitysaikanaan, kuten kolme parhaan draamasarjan Golden Globea ja neljä parhaan draamasarjan Emmy-palkintoa. Lisäksi se voitti kolme parhaan käsikirjoituksen Emmyä. Jon Hamm oli kuudesti ehdolla parhaan miespääosan Golden Globeen (voittaen kahdesti) ja kahdeksan kertaa ehdolla parhaan miespääosan Emmy-palkintoon, voittaen kerran.

## Yhteenveto

## Jaksot
### Ensimmäinen tuotantokausi (2007)

|}

### Toinen tuotantokausi (2008)

|}

### Kolmas tuotantokausi (2009)

|}

### Neljäs tuotantokausi (2010)

|}

### Viides tuotantokausi (2012)

|}

### Kuudes tuotantokausi (2013)

|}

### Seitsemäs tuotantokausi (2014–2015)

|}

## Lähteet
*''Mad Men'' Sarjaoppaassa (Nelonen)
*''Mad Men'' Sarjaoppaassa (Nelonen Kino)

## Aiheesta muualla
*
Jeanette Björkqvist

**Jeanette Björkqvist** (s. 1973 Porvoo) on suomenruotsalainen kirjailija ja toimittaja. Hän on työskennellyt uutistoimittajana ''Hufvudstadsbladetissa'' Helsingissä, ''Svenska Dagbladetin'' avustajana Helsingissä ja vuodesta 2016 freelancerina. Björkqvist on vakiovieras radio-ohjelmassa *[[Eftersnack]]* ja on ollut mukana ''Ylen aamun'' perjantaipaneelissa *[[Jälkiviisaat]]*. Hän sai vuonna 2010 Euroopan unionin journalistipalkinnon ja 2011 Midaspalkinnon reportaasistaan "Det oönskade folket", joka käsitteli itäeurooppalaisia romaneja. Keväällä 2014 sai Svenska Teaternissa ensi-iltansa näytelmä *Kvinna till salu*, jossa Björkqvist oli yksi kirjoittajista. Näytelmä sai suomenruotsalaisen näytelmäkirjailijapalkinnon 2014. Syksyllä 2015 Björkqvist sai vuoden Fredrika Runebergin stipendin ja vuonna 2017 hänelle myönnettiin Topeliuspriset. Vuonna 2019 hänet valittiin vuoden freelanceriksi. 

Vuonna 2020 Björkqvistilta ilmestyi kirja *Kovat kadut*, joka käsittelee muun muassa ihmiskauppatutkintaa poliisin silmin. 

## Teokset
* *I mina kvarter : kända finländare berättar om Helsingfors* Schildts 2000, 
* *Naken – en antologi om sorg* Schildts & Söderströms 2013, 
* *Kovat kadut – Ammattirikollisten jäljillä* WSOY 2020.  
* *Mibi - Paha poliisi*                                        

## Lähteet
Kalevan kisat 2016

**Kalevan kisat 2016** eli yleisurheilun Suomen-mestaruuskilpailut järjestettiin 21.–24. heinäkuuta 2016 Oulussa Raatin stadionilla.

Kaikkiaan kisat olivat 115:nnet ja kuudennet Oulussa pidettävät. Aikaisemmin Kalevan kisat on järjestetty kaupungissa vuosina 1964, 1971, 1981, 1990 ja 1998. Kisat myönnettiin Oululle myös vuodelle 2008, mutta se joutui luopumaan niiden järjestämisestä kenttäolosuhteiden vuoksi. Kisojen järjestäjäseurana toimi Oulun Pyrintö.

## Mitalistit
### Miehet
#### Juoksu- ja kävelylajit

 

#### Kenttälajit

### Naiset
#### Juoksu- ja kävelylajit

#### Kenttälajit

## Lähteet
* Lajiohjelma 

### Viitteet

## Aiheesta muualla
* Kalevan Kisat 2016 -verkkosivut (arkistoitu versio)
Allan (jalkapalloilija, 1997)

**Allan Rodrigues de Souza** (taiteilijanimeltään *Allan*, s. 3. maaliskuuta 1997 Porto Alegre) on brasilialainen jalkapalloilija, joka edustaa Jupiler Pro Leaguessa pelaavaa Sint-Truidensea lainalla Englannin Valioliigan Liverpoolista. Vasenjalkainen Allan on pelipaikaltaan keskikenttäpelaaja.

Allanin kasvattajaseura on Internacional. Elokuussa 2015 Allan siirtyi seurasta Englannin valioliigan Liverpool FC:hen. Syyskuussa 2015 Allan siirtyi loppukauden kattavalla lainasopimuksella Suomen Veikkausliigassa pelaavaan Seinäjoen Jalkapallokerhoon. Hän pelasi loppukauden aikana kahdeksassa Veikkausliigan ottelussa tehden kaksi maalia, kun SJK juhli seurahistoriansa ensimmäistä mestaruutta.

## Saavutukset
**Seurajoukkuetasolla**
* Veikkausliiga: 2015

## Lähteet
Habiganjin piirikunta

**Habiganjin piirikunta** () on yksi Bangladeshin koillisosassa sijaitsevan Sylhetin alueen neljästä piirikunnasta. Piirikunnan pinta-ala on 2&nbsp;637 neliökilometriä ja väkiluku 2&nbsp;089&nbsp;001 (VL 2011). Piirikunnan keskus on Habiganj (63&nbsp;892 as., 2011).

Piirikunnan naapureina ovat lounaassa Brahmanbarian, lännessä Kishorganjin, pohjoisessa Sylhetin ja idässä Moulvibazarin piirikunta sekä etelässä Intian Tripuran osavaltio.

Piirikunta jakautuu paikallistasolla kahdeksaan upazilaksi kutsuttuun osaan.

Habiganjin piirikunta on viljelyalaltaan ja tuotantomäärältään Bangladeshin toiseksi merkittävin teealue, joka tuotti vuonna 2013 yhteensä 15,1 miljoonaa teekiloa.


## Lähteet

## Aiheesta muualla
Hymyilevä Apollo

**Hymyilevä Apollo** on Eino Leinon runoelma vuodelta 1898. Se on viimeinen osa kolmiosaisesta runoelmasta Hymni, joka julkaistiin kokoelmassa *Sata ja yksi laulua*. Hymyilevä Apollo julkaistiin erillisenä teoksena vuonna 2003. Se sisältää 33 runomittaan kirjoitettua kahdeksan säkeen mittaista runoa.

Suvaitsevaisuutta ja lähimmäisenrakkautta ylistävä runoelma  ilmentää nuoren Leinon optimistista ihmisyysuskoa.

Yleisradiolla on perinteenä lukea Hymyilevää Apolloa ääneen radiossa uudenvuoden yönä.

Tuure Kilpeläinen ja Kaihon Karavaani julkaisivat vuonna 2014 Leinon runoon perustuvan kappaleen "Hymyilevä Apollo", joka on Käpälikkö-albumin aloitusraita.

## Lähteet

## Aiheesta muualla
* Hymyilevä Apollo, Kainuun Eino Leino -seura
Bristol (auto)

**Bristol** oli vuonna 1945 perustettu englantilainen automerkki. Bristol-autoja valmistaa Bristol Cars -yhtiö, joka eriytyi lentokonevalmistaja Bristol Aeroplane Companyn tytäryhtiöksi vuonna 1955.

Ensimmäinen Bristol-auto valmistui vuonna 1947. Se oli rakennettu BMW 327:n piirustusten perusteella, jotka tehdas oli saanut haltuunsa sodan jälkeen BMW:ltä. Ensimmäinen neliovinen Bristol oli vuosina 1953–1957 valmistettu 405-malli. Siinä oli kuusisylinterinen 1 971 cm³ moottori teholtaan 78 kW (107 hv). Bristol 405 -mallia valmistettiin noin 300 kappaletta.

Yhtiö esitteli  Bristol Bullet -auton vuonna 2016. Auto on roadster, jota suunniteltiin valmistettavan 70 kappaleen erä ja ensimmäinen auto olisi asiakkaalla tammikuussa 2017.

Yhtiö likvidoitiin vuonna 2020.

## Lähteet

## Aiheesta muualla
* merkin nettisivusto (arkistoitu)
Chittagongin piirikunta

**Chittagongin piirikunta** () on yksi Bangladeshin kaakkoisosassa sijaitsevan Chittagongin alueen yhdestätoista piirikunnasta. Piirikunnan pinta-ala on 5&nbsp;283 neliökilometriä ja väkiluku 7&nbsp;616&nbsp;352 (VL 2011). Piirikunnan keskus Chittagong (2&nbsp;592&nbsp;439 as., 2011), joka on Bangladeshin toiseksi väkirikkain kaupunki.

Piirikunta rajoittuu lännessä Bengalinlahden pohjoisosaan, luoteessa Fenin piirikuntaan ja pohjoisessa Intian Tripuran osavaltioon, idässä Khagracharin, Rangamatin ja Bandarbanin sekä etelässä Cox's Bazarin piirikuntaan.

Piirikunta on viljelyalaltaan ja tuotantomäärältään Bangladeshin kolmanneksi tärkein teealue, joka tuotti 6,6 miljoonaa teekiloa vuonna 2013.


## Lähteet

## Aiheesta muualla
Jasper Stuyven

**Jasper Stuyven** (s. 17. huhtikuuta 1992 Leuven) on belgialainen maantiepyöräilijä. Hän aloitti ammattilaisuransa Trek Factory Racing -tallissa 2014, ja edusti samaa joukkuetta, nimeltään myöhemmin Lidl-Trek, vuoteen 2025. Kaudesta 2026 alkaen hän kilpailee Soudal-Quick Step -tallissa.

Stuyven voitti junioreiden maantieajon maailmanmestaruuden Moskovassa 2009 ennen Arnaud Démarea. Espanjan ympäriajossa 2015 hän voitti Murciaan päättyneen kahdeksannen etapin. Hän voitti suurklassikko Milano – San Remon 2021 ja gravelpyöräilyn Euroopan-mestaruuden 2023..

## Saavutuksia
Lähteet: Pro Cycling Stats, Cycling Archives

;2009
:MM-kilpailut, junioreiden maantieajossa kultaa
;2010
:Junioreiden Pariisi–Roubaix, voitto
:Driedaagse van Axel (juniorit), 3. etapin voitto
:Tre Giorni Orobica, 4. etapin voitto
:MM-kilpailut, junioreiden maantieajossa pronssia
:Remouchamps–Ferrières–Remouchamps (juniorit), voitto
;2013
:Volta ao Alentejo, kokonais- ja pistekilpailun, nuorten kilpailun sekä 2. etapin voitto
:Tour de Beauce, 1. etapin voitto
;2015
:Espanjan ympäriajo, 8. etapin voitto
;2016
:Kuurne–Bryssel–Kuurne, voitto
:E3 Harelbeke, viides
;2017
:Kuurne–Bryssel–Kuurne, toinen
:Pariisi–Roubaix, neljäs
:Italian ympäriajo, pistekilpailussa toinen, 6. etapilla toinen, 2. ja 13. etapilla kolmas
:BinckBank Tour, kokonaiskilpailussa kolmas, 7. etapin voitto
;2018
:Omloop Het Nieuwsblad, neljäs
:E3 Harelbeke, kuudes
:Flanderin ympäriajo, seitsemäs
:Pariisi–Roubaix, viides
:Ranskan ympäriajo, 14. etapilla kolmas
:BinckBank Tour, 3. etapin voitto
:Brussels Cycling Classic, toinen
:Grand Prix Cycliste de Québec, kolmas
:Grand Prix de Wallonie, voitto
:Grote Prijs Jef Scherens - Rondom Leuven, voitto
;2019
:Ranskan ympäriajo, 3. etapilla kolmas
:Prudential RideLondon-Surrey Classic, neljäs
:Saksan ympäriajo, kokonaiskilpailun voitto
:Grand Prix Cycliste de Québec, viides
:Grand Prix de Wallonie, toinen
:Tour de l'Eurométropole, kolmas
;2020
:Omloop Het Nieuwsblad, voitto
:EM-kilpailut, maantieajossa viides
:Ranskan ympäriajo, 19. etapilla kolmas
;2021
:Milano – San Remo, voitto
:Flanderin ympäriajo, neljäs
:Ranskan ympäriajo, 7. etapilla toinen
:Primus Classic, kolmas
:MM-kilpailut, maantieajossa neljäs
:Pariisi–Tours, kolmas
;2022
:Gent–Wevelgem, neljäs
:Pariisi–Roubaix, seitsemäs
;2023
:MM-kilpailut, maantieajossa kuudes
:Benelux Tour, kokonaiskilpailussa neljäs
:Gravelpyöräilyn EM-kilpailut, kultaa
;2024
:Milano – San Remo, kahdeksas
:E3 Saxo Classic, toinen
:Gravelpyöräilyn MM-kilpailut, neljäs
;2025
:E3 Saxo Classic, viides
:Flanderin ympäriajo, viides
;2026
:Milano –San Remo, seitsemäs

## Lähteet
Tiesj Benoot

**Tiesj Benoot** (s. 11. maaliskuuta 1994 Gent) on belgialainen maantiepyöräilijä. Hän aloitti ammattilaisuransa harjoittelijana Lotto-Belisol-tallissa syksyllä 2014 ja edusti samaa joukkuetta, nimeltään viimeksi Lotto Soudal, vuoteen 2019. Kausilla 2020–2021 hän ajoi Team Sunweb / Team DSM:ssä, vuosina 2022–2025 Team Jumbo-Visma / Team Visma–Lease a Bikessa ja kaudesta 2026 alkaen Decathlon CMA CGM Teamissa.

Benoot voitti Strade Bianchen 2018 karattuaan Roman Bardet'lta ja Wout van Aertilta 12 kilometriä ennen maalia.

## Saavutuksia
Lähteet: Pro Cycling Stats, Cycling Archives

;2012
:Oberösterreich-Rundfahrt (juniorit), pistekilpailun ja 2. etapin voitto
:Keizer der Juniores Koksijde, 1. etapin voitto
;2013
:Circuit des Ardennes International, pistekilpailun ja nuorten kilpailun voitto
:Vuelta Madrid, U23, nuorten kilpailun ja 2. etapin voitto
;2014
:Le Triptyque des Monts et Châteaux, pistekilpailun voitto
:Ronde de l'Isard, nuorten kilpailun voitto
:MM-kilpailut, alle 23-v. maantieajossa neljäs
;2015
:Flanderin ympäriajo, viides
:Belgian ympäriajo, kokonaiskilpailussa toinen
:Grand Prix Cycliste de Montréal, viides
:Pariisi–Tours, neljäs
;2016
:Volta ao Algarve, nuorten kilpailun voitto
:Omloop Het Nieuwsblad, kolmas
:Puolan ympäriajo, kokonaiskilpailussa viides
;2017
:Volta ao Algarve, nuorten kilpailun voitto
:Brabantse Pijl, kolmas
:Ranskan ympäriajo, kokonaiskilpailussa 20:s
;2018
:Strade Bianche, voitto
:Tirreno–Adriatico, kokonaiskilpailussa neljäs, nuorten kilpailun voitto
:E3 Harelbeke, viides
:Flanderin ympäriajo, kahdeksas
:Brabantse Pijl, kolmas
;2019
:Strade Bianche, viides
:Dwars door Vlaanderen, viides
:Sveitsin ympäriajo, kokonaiskilpailussa neljäs
:Ranskan ympäriajo, 9. etapilla toinen
:Tanskan ympäriajo, 1. etapin voitto
:Bretagne Classic Ouest-France, toinen
;2020
:Pariisi–Nizza, kokonaiskilpailussa toinen, pistekilpailun ja 6. etapin voitto
;2021
:Pariisi–Nizza, kokonaiskilpailussa viides
:Liège–Bastogne–Liège, seitsemäs
;2022
:Dwars door Vlaanderen, toinen
:Amstel Gold Race, kolmas
:Clásica de San Sebastián, kolmas
;2023
:Kuurne–Bryssel–Kuurne, voitto
:Strade Bianche, kolmas
:Liège–Bastogne–Liège, seitsemäs
:MM-kilpailut, maantieajossa yhdeksäs
;2024
:Dwars door Vlaanderen, neljäs
:Amstel Gold Race, kolmas
:Grand Prix Cycliste de Québec, neljäs
;2025
:Dwars door Vlaanderen, kolmas
:Flanderin ympäriajo, kuudes
:Clásica de San Sebastián, neljäs

## Lähteet